《送戚元敬大将军还登州》
明代·李茂魁

百战勋庸日月间，清时今见乞身还。志歼氛祲销铜柱，谁道功名老玉关。

风雨夜残词客醉，楼船春尽鸟云间。赤松未拟君恩渥，请得蓬莱第一山。

作者简介：李茂魁，号双江。番禺人。明世宗嘉靖三十七年（一五五八）举人，官浔州府同知。有《旅忾书》。清温汝能纂《粤东诗海》卷二九、清吴道镕撰《广东文徵作者考》卷四有传。